《送强彦栗之京都》
元代·陆仁

春水满南国，悠然生远愁。褰裳采芳荑，薄暮送行舟。

神都丽燕采，景气若瀛洲。星连绛阙动，云承翠叶浮。

鴐鹅飞海子，杨柳荫宫沟。寄言幕府掾，览赏日夷犹。

作者简介：元河南人，寓居昆山，字良贵，号樵雪生，又号乾乾居士。沈静简默，明经好古。工诗文，善书。馆阁诸公推重之，称为陆河南。有《乾乾居士集》。